bavarian-nlp/barwiki-20250901 huggingface dataset:
Penn Sean

Da Penn Sean Justin [] (* 17. August 1960 in Santa Monica, Kalifornien) is a vêifach preisgekrönter US-amerikanischer Schauspuija sowia Filmregisseur und Drehbuachautor.
Lebenslauf.
Sei Vodda Leo Penn is Regisseur g'wen, sei Muadda Eileen Ryan Schauspuiarin. Fia'n Sean Penn is duach des scho ois gloana Bua gloa g'wen, doss a emfois Schauspuia wern wead.
Am Penn sei jingana Bruada, da am 24. Jenna 2006 gstoamne Chris Penn, is emfois a international bekannta Schauspuia g'wen. Sei ejdana Bruada Michael Penn is Musika.
Zammad mid seim Bruada Chris und seine Freind Charlie Sheen, Emilio Estevez (de Buam vom Martin Sheen) und Rob Lowe hoda, wiara nu jung woa, an hauffa Super-8-Kuazfuim drahd. Noch da High School hoda Schauspuiuntarricht g'numma und hod nembei beim "Group Repertory Theatre" in Los Angeles g'oabat, alladings ned ois Doasteja, sondan ois Laufbuasch und Assistent.
Sei Debüt hod a am Broadway im Stickl "Heartland" gem. Boid is aa Hollywood auf'n Penn aufmerksam woan. Fia sein easchtn Kinofuim "Die Kadetten von Bunker Hill" isa 1981 nem am Tom Cruise vor da Kamera g'standn. Zwens seim akribischen Perfektionismus und da extrema Vorbreitung af seine Roin, isa (in Alehnung an'n Robert De Niro ois oana vo de bekanntastn Vatreta vom Method Acting) aa „Sean De Niro“ gnennd woan. 
Easchte Erfoig hoda mid da High-School-Komödie "Ich glaub', ich steh' im Wald" sowia mim Dennis Hopper seim sozialkritischn Polizeifuim "Colors – Farben der Gewalt" g'hobt. Sein endguitign Duachbruuch hoda mied Fuim wia "Carlito's Way", fia dena a Golden-Globe-Nominierung griagt hod, wia aa am fuimischn Appej gega d'Doudsstrof "Dead Man Walking" vom Tim Robbins, des wos eam a Oscar-Nominierung eibrocht hod, gschafft. 1999 und 2001 is a fian Woody Allen sei Komödie "Sweet and Lowdown" und s'Behindatndrama "Ich bin Sam" vom Nick Cassavetes jeweis fian "Academy Award" nominiad woan.
Aa ois Regisseur hod se da Penn an Nam g'mocht.  2000 hod a an Dürrenmatt-Roman Das Versprechen ("The Pledge") mim Jack Nicholson, 2007 d'Reportage In die Wildnis – Allein nach Alaska vom Jon Krakauer vafuimd. Noch de Terroranschläg am 11. Septemba 2001 hoda mied zehn andane Regisseur Beiträg fia'n Episodenfuim 11'09"01 – September 11 drahd. Fia sei Schuidarung vo a persölieen Tragödie vo am alloasteadn oidn Ma, dea wo am Anschlag gengiabagstêid wiad, is a stoak kritisiad woan.
Da Penn guit ois Kritiker vo Hollywood und ois effentlekeitsschei. Wei a seine zwoa Kinda obseits vom Starrumme aufziang woit, isa in de 80er Jo vo Los Angeles auf San Francisco umme zong. Aus Protest gega d'Fuimindustrie isa a Zeidl lang vo de Oscar-Valeihung wegad bliem. Wiara dann oba 2004 fia "Mystic River" sei viate Nominierung griagt hod, isa dann doch hi ganga wei des sei Freindt da Clint Eastwood so woin hod. Aa wenn d'Mehran ned dra glaabt hamm, hoda an Oscar ois besta Hauptdoasteja griagt, wo ma dann aa gmerkt hod, doss's na miedgnumma hod. 
Im Mai 2008 hoda s'Amt vom Jurypresidentn bei de 61. Filmfestspielen vo Cannes in Aspruch gnumma. Im Jo drauf hod a fia sei Porträt vom Harvey Milk im Gus Van Sant seina Fuimbiografie "Milk" sein zwoatn Oscar ois "Besta Hauptdarsteller" griagt.
Hauzenberg

Hauznbeag (amtli: Hauzenberg) is a Stod im nidaboarischn Landkroas Bassa und staatle onakannta Luftkuaoat.
Es Natuawoazoachn is da Staffeberg.
Sproch.
In Hauznbeag wiad a Variant vom Westmittlboarischn gredt. Aussahem ausm restleen Landgroaß Bassau dan sa se oba duach des, doss as "ui" bzw. "ej" bei de meinstn Weatan zu "üü" oda "öö" wiad. Da Hauznbeaga Dialekt hod oigmei an Hauffa ostmittlboarische Eifliss.
Dodamoi a Vagleich zum Bassauarischn:
Bocking (Bassa)

Bocking (amtli: Pocking) is a Stod im niedaboarischn Landkroas Bassa. Bocking geit ois Haptort vo da Rottala Pferdezucht. Gräßare Ortstei san Kühnham, Indling und Moakt Hartkiacha.
Eadkunde.
Log.
D Stod ligt mittn a da "Bockinga Heide", arana weidleifign, fruchtboan Ebene. Zwoa Fliss, d Rott und da Inn fliaßand a da natt vo Bocking voabei, außadem wiad d Stod gern ois da Mittlpunkt vom niadaboarischn Bädadreieck bezeichnet. Bocking befind se guade 30 km siadle vo Veizhof, 25 km siadwestle vo Bassa, 12 km vom obaestarreichischn Schadding, 25 km noadestle vo Simboch und 30 km estle vo Pfoakiacha.
Ortstei vo Bocking hand Anzing, Bärnau, Beham, Berg, Bruckhof, Doblham, Edt, Eggersham, Haar, Haid, Haidhäuser, Haidzing, Hartkirchen, Hund, Inzing, Kapfham, Kappendobl, Kühnham, Leithen, Mitterohr, Mooshaus, Niederindling, Nöham, Oberindling, Oberrohr, Pfaffing, Pimshof, Pocking, Pram, Prenzing, Reindlöd, Reisting, Reith, Rutzing, Schlupfing, Schnellham, Schönburg, Spitzöd, Stadlöd, Thalling, Unterrohr, Viehweid, Wasen, Wollham, Zell.
Schuina.
In Bocking gibts as Wuiheim-Diass-Gymnasium, wo ma epse üaba d Natuawissnschoftn und Sprochan lerna ko.
Nochbagmoan.
D Nochbagmoana vo Bocking hand:
Griachische Landschejdgrätn

 
D'Griachische Landschejdgrätn ("Testudo hermanni") is oane vo de drei Landschejdgränoatn vo da Gattung "Testudo", wo im eiropäischen Teil vom Mittlmeerraum fiakemmand. Davo gibts zwoa Untaoatn, d'("Testudo hermanni hermanni" und d"'Testudo hermanni boettgeri"). Griachische Landschejdgrätn han hauptsächle pflanzfressade, dogaktive Reptilien, de wo ungfähr aso oid wean kinnand wia-r-a Mensch aa. Durch des, doss eanane agstammdn Lemsraim vanicht weand und doss's so oft ois Haustier ghoitn wean, is da Wejdbstand vo dene Viecha stoak gfährdet und ma kimmt nimma aus Schutzmaßnahma zum ergreifa, wemma's nu dahoitn wui.
Schloss Fraisoi

s Schloss Fraisoi (hochdeitsch: Schloss Freisaal) ligt aibett im Grealondgirtl im Sidn vo da Londeshauptstod Soizburg, im Stodtei Nonntoi (Tail Fraisoi). In unmittlborer Nähe befindt se d' Naturwissnschoftliche Fakultät vo da Universität Soizburg. s Schloss befindt se inmittn vo am kloanan Waiher.
s aisserlich a bisse unschainbore Schloss, vo dem se da Nom vo „Freudensaal“ oloatt, is 1392 as easchte Moi urkundlich dawänt worn. s kloane Wossaschloss hod beraits ois Lusthaisl vom Firschterzbischof Pilgrim II. vo Puachhoam deant, is 1549 untam designirtn Erzbischof, Administrator Ernst vo Bayern (1500 - 1560) in maniristischm Stüi neich darichtt worn und is seidher ois Wossaschloss vo am Waiher umgem. 1907 is as Schloss renovirt und im Villnstüi vaändert worn, dodabai is aa da Fochwerkbau im Innanhof darichtt worn. De Vaändarungan san teiweise spader rickängig gmocht worn.
Im Owergschoss befindn se Wondmoiarain de auf de grosse Vagongenhait vo dem Bauwerk hiwaisn, wobai a monumentois Fresko vom Hons Bockerschberger - am öidern - (1558), des an faierlichn Aizug vom Firschterzbischof Michael von Kuenburg im Joa 1558 zoagt. Da Bsitz is heid in privater Hond und ned äffmtlich zuagänglich.
In de Joa 1967 bis 1989 hod da renomirte esterraichische Moier Prof. Lucas Suppin im Schloss Fraisoi gleebt. Noch ner unglicklichn Renovirung noch 1950 hod a unter da Loatung vom Bundesdenkmoisomt d' Freskn vur 1970 wider in eanern urspringlichn Zuastond vasetzt. Ois akademischer Moier hod eam vüi mi'm Schloss, seine ehemoling Freskn und seiner oazigorting Gschicht vabundn.
Aingtimer ob 2006 is a Stiftung, vo dera da friarane Vurstond Erich Schumann, da Schef vo da Valogsgruppm Westdeutsche Allgemeine Zeitung (WAZ) Ofong 2007 vastorm is.
Boarische Grammatik (Präpositiona)

Präpositiona (vo latainisch: "praepositio", des hoisst "es Voråstölln", "es Vorågstöllte") stölln a Vahöltnis zwischa Lait, Såchan oder Såchvahålt her, drum hoissn's in da daitschn Grammatik aa Vahöltniswerter. Präpositiona kinna'se af an Ort, a Zait, oder wos ånders bezejng.
Da Ort.
A Präposition, wou af an Ort hiwaist, is a lokale Präposition. Dou kå'ma froung:
D Zait.
A Präposition, wou af a Zait hiwaist, is a temporale Präposition.
Da Grund.
A Präposition, wou af an Grund in waitern Sinn hiwaist, is a kausale Präposition.
D Oart und Wais.
A Präposition, wou af a Oart und Wais hiwaist, is a modale Präposition.
Präpositiona und Föll.
Oa han min Dativ vabundn, oa min Akkusativ, oa min Dativ (nou stenga's fir an Ort) oder en Akkusativ (nou stenga's fir a Richtung, a Zül), oa mit an "vo" + Dativ. En Genetiv git's bå Präpositiona niat, dou stejt tolwais da Dativ und tolwais a "vo" + Dativ, an Asnoum han ner d Pronomen "mainer, dainer, sainer", baispülswais "hinter mainer", dou wird ower haintzatoch mejerer da Dativ verwendt: "hinter mir".
Präpositiona und Artikl.
In Boarischn wern d Artikl gern mit de Präpositiona vabundn. Da bstimmte Artikl in Dativ "deam" wird zo "-m", des wird in traditionelln Boarisch gern zo "dean" und "-n" vaschliffa. Baispülmasse: "åm/ån, båm/bån, im/in, vom/von, zom/zon, hinterm/hintern, newam/newan". Da bstimmte Artikl in Akkusativ "dean" wird zo "-n", "des" wird zo "-s". Baispülmasse: "inn, ins, hintern, hinters". Da unbstimmte Artikel kå'se aa valengern und in Dativ aa zo ran "-n" vaschlaiffa nouch ara Präposition. Baispülsmasse: "af an/am/aran/aram Berch, af a/ara/ana Stånga".
Mejerer zo de oanzlna Forma vo de bstimmtn und unbstimmtn Artikl findts in "Boarische Grammatik (Substantive)".
Präpositiona und Pronominaladverbien.
In Boarischn wern Präpositiona wenger mit "da-/dr-" zo Pronominaladverbien vabundn, baispülswais: "Fir des kån'e nix. Af des lou'e'me niat a.". Song kå'ma aa: "Dou kån'e nix dafir. Dou draf lou'e'me niat a." (ålso mit an extra "dou"). Niat vawechsln derf'ma dej mit Werter, dej wou fest zåmmaghejern und wos ånders bedaitn, wej "dabai, davu, dazou" ("da-" + de betonte Form vo de Präpositiona): "Da Vugl flejgt davu.".
D Pronominaladverbien mit "wo-/wor-" kumma in Boarischn normalerwais aftrennt fir, baispülswais: "Fir wos brauchst'n des? I wois niat, fir wos daß'e des brauch. Iwer wos sinnierst'n ejtz? I denk nouch, iwer wos daß'ma dischkriern kanntn. A Rutschagal is a Hulzressal, wou de kloan Kinder draf rain kinna." oder: "..., af dean kinna de kloan Kinder rain."
Präpositiona und d Assprouch.
Dej Präpositiona, wou efters firkumma, wern assprechmasse gern vaschliffa, bsunders "bài/bà/bå/bo, vã/võ/vũ, zou/zua" hoissn oft in Nominativ "bă/bŏ, vă/vŏ, ză/zŏ" ("z" kummt von åltn "ze", "zou/zua/zŏ" von åltn "zuo") und in Dativ und Akkusativ "băn/bŏn, văn/vŏn, zăn/zŏn", waiters "ån/ã/õ/õã, in" bsunders vor de bstimmtn Artikl "ă, ĕ": "ă da Wend, ĕ da Kirch". De gnau gschrima Baispül zoing, daß es Boarische an Haffa Wortforma bå Präpositiona hout.
Adidas

Adidas (oagne Schreibweis: adidas) is a bayerischa Sportartikl-Hersteja mit de Markn "Adidas", "Reebok" und "TaylorMade". De Firma mitm Sitz z Herzogenaurach is noch Nike de wejdweit grässte vo dera Oart. 2007 hod Adidas bei am Gsamteales von insgsamt 10,299 Mrd. Euro an Nettogewinn vo 511 Mio. Euro dazuit. Seit 1995 is da Konzern im DAX an da Frankurta Wertpapiabeasn notiat.
Produkt (Wirtschaft)

A Produkt is in da Wiatschoft s Eagebnis vo Oabatn und Deanstleistunga.
S Woat kimmd aus'm Lateinischn: "producere", des wos heavoabringa hoassd.
Moaktorientiade Definizion.
Noch Kotler und Armstrong is a Produkt ois, des wos in om Moakt zan Gebrauch oda Vabrauch obotn wean ko, des wos oisdonn an Wunsch oda a Bediafnis bfriedigd. Produkte kenna demnoch sei:
Umsatz

Da Umsatz san olle Einahma, de wo a Firma duachs Vakaffa vo Produkte und Deanstleistunga dazuit. Owa aa de Einahma vo Vamietunga und Vapochtunga vo Grundstickln und Haisln wean zum Umsatz grechnet.
A wichtige Roin spuit da Umsatz bei da Gewinn- und Valustrechnung vo Firmen. Do wean zeascht olle Einahma zammgrechnet, dann wean de Ausgom obzogn und so da Gewinn bzw. da Valust ausgrechnet.
Mehring

Mehring is a Doaf mid 2403 Aiwohner (2014) in da Näh vo Buaghausn. Es is im Landkroas Oidäding und Mitglied vo da Vawoitungsgmoaschoft Emmerting. Buagamoasta is zuazeit da Buchner Robert vo de Freien Wähler. Mehring hod a Fläch vo 2337 Hektar. Da Batron vo Mehring is da St. Martin.
GNOME

GNOME [, sötn a: ] is a Oabatsumgebung fia Unix oda Unixähnliche Systeme mid ana grafischn Nutzaobaflächn und ana Sommlung vo Programmen fian täglichen Gebrauch. Gnome wiad unta de freien Lizenzen GPL und LGPL vaeffentlicht und is a Teil vum GNU-Projekt.
Heakunft des Nomens.
GNOME is uasprünglich fia "G"NU "N"etwork "O"bject "M"odel "E"nvironment gstondn. Des Akronym wurde oba foin glossn und guit ois vaoit. A boa Leit Nutzan deswegn a de Schreibweis "Gnome", wöche sie oba nia duachgsetzt hod.
Freedesktop.org und GNOME.
Technologien, vöche vu freedesktop.org ausgingan und in GNOME Einzug gfundn hom:
Hoistod

D'Hoistod (hochdeitsch: Hallstatt) is a Gmoa mid Einwohna (Stond: ) im Beziak Gmundn im Soizkaumaguad und liegt am Hoistedasee in Obaöstareich. Zom mim Dochstoa und Soizkaumaguad ghead d'Hoistod zum UNESCO-Welterbe. Noch Funde in am ausdehntn Gräberföld oberhoib vom Ort wead a Zeitobschnitt da öteren Eisenzeit ois Hoistodzeit bezeichnt.
Tourismus.
De Region und da romatische Ort wurdn in 1966 von der UNESCO zum Weltkulturerbe ernonnt. Onziehungspunkte fian Tourismus hand de scheene Londschoft, da Hoistedasee, de Bergwöid midn Dochstoa, gewoitige Höhlen (de Rieseneis- und Mamuthöhlen) und ned zletzt da molarische Ort midn Bergwerk, seine Kunstdenkmäler und dem Museum.
Taching am See

Taching am See (amtli: Taching a.See) is a Gmoa in Obabayern. Sie zejt zum boarischn Sprochraum und is Tei vom Landkroas Traunstoa und aa Mitglied vo da Vawoitungsgmoaschoft Waging am See. De Gmoa mit de Ortstei Taching am See und Tengling liegt am Tachinger See. Da Tachinger See is mid bis zu 27 Grad Celsius da wärmste See vo Obabayern.
Geografie.
Taching liegt westli vom Tachinger See gengüba Tettenhausen. De Bezeichnung „am See“ is dabei geografisch a bissal irrefiahnd. Duach de Diaffalegung vo da Achen, de am Sidend vom See bei Petting aussifliaßt, is da Seespiagl 1867 um zwoa Meta gsunkn, so dass Taching iatz vom Seeufer abgruckt is. Da Ortsteil Tengling liegt nördli vom Tachinger See.
Gschicht.
Taching am See hat seit 1275 zum Fürstbistum Soizburg ghert und is Sitz vo a Obmannschaft gwen. Es foit bei da Säkularisation (1803) an Erzherzog Ferdinand vo Toskana, 1805 (Frieden vo Pressburg) dann an Östareich, was es 1809/1810 an Bayern abtretn hat miaßn. Selbständige Gmoa is seit 1818. Taching is 1972 Teil a Vawoitungsgmoaschaft worn. 
Da Ort entwickelt si im 20. Joarhundert zu am bedeitenden Erholungs- und Ferienort.
Sport und Freizeit.
Am Tachinger See, da 3,95 km lang und bis zu 1,0 km breit is, lieng mehra Campingplätze. In da nachan Umgebung bietet si de Meglichkeit fia vei Freizeitaktivitäten: Wanderungen, Alm- u. Bergtouren, Angeln, Reiten, Bootsverleih, Golfplatz und -schui, Wintasport, Minigolf, Segel- und Surfschui, Trimmpfad, Kneippanlage, Tennisplatz, Beachvolleyball und Fuaßboi.
Wonneberg

Wonneberg is a Gmoa in Obabayern. Sie zejt zum boarischn Sprochraum und is Tei vom Landkreis Traunstoa und aa Mitglied vo da Vawoitungsgmoaschoft Waging am See.
Geografie.
A Ortschaft Wonneberg selba gibts net. Unta den 51 Ortschaften im Gmoagebiet buidt Learnd am Wonneberg (hoachdeitsch "St. Leonhard a.Wonneberg") den Gmoamittelpunkt.
Gschicht.
Da easchte schriftliche Beleg fia den Nama Wonneberg findt si im Joar 1000 ois "in uuagingariorum monte" (auf'm Waginga Berg). Des Gebiet vo da kloana Landgmoa im Rupertiwinkl hot vo 1275 bis 1810 zum Erzstift Soizburg ghert und is dann zu Bayern kemma. 1496 is im Auftrag vom Soizburga Erzbischof Leonhard vo Keutschach de gotische, dem Hl. Leonhard gweichte, stattliche Kira baut worn. De Gemälde in dem bemerkenswerten Flüglaltar san a Schenkung vo da Lafana Schiffergilde. 1818 is de heitige politische Gmoa entstandn. Wonneberg kimmt 1972 noch da Auflösung vom Landkreis Laufen zum Landkreis Traunstoa. 1978 is sie Teil vo a Vawoitungsgmoaschaft.
Tradition.
Lebendig is da Leonhardiritt, a uroide Woifahrt auf Rooß, zua spadgotischen Woifahrtskirch zum Hl. Leonhard am Wonneberg. Bevor Leonhardi-Woifahrten untam Joar duach de Amtskirch 1881 untasagt worn san, ham Pfarrwoifahrtn aus de umliegendn Gmoandn Schutz und Huif beim Viechpatron aufm Wonneberg gsuacht. In dera religiösn Tradition steht bis heit da Leonhardi-Ritt, der oi Joar am 6. November bzw. am Sunnta davor oda danach beganga werd.
Prean am Cheamsee

Prean am Cheamsee (amtli: Prien a.Chiemsee) is a Moakt in Obabayern. Ea ghead zum boarischn Sprochraam und is Tei vom Landkroas Rousnam. Da Luftkurort und Kneippkurort liegt direkt am Cheamsee. Da Nam Prean leit si vo da kejtischen Bezeichnung fian Fluß Prean ("Brigenna" – „Kimmt aus de Berg“) ab.
Ortsgliadaung.
Im Rahmen vo da boarischn Gmoareform san verschiedene Orte in da Umgebung noch Prean am Cheamsee eigmeindt worn, heit besteht de Marktgmoa aus mehrare Gmoa- und Ortsteile, dazua ghern:
Gschicht.
Prean is in da Mittn vom 12. Joarhundert (um 1158), ois Vawoitungsort vo de Grafn vo Foikastoa grind worn. Prean am Cheamsee is mid de Vawoitungsreforma in Bayern 1818 a einge politische Gmoa worn.
Mit da Ereffnung vo da Bohstreck Minga-Soizburg im Joar 1860 und da oigmoane Effnung vom Kineschloß Herrnchiemsee 1886 is aa as Zeitoita vom Fremdnvakea eiglait worn. De Cheamsee-Schifffahrt, vo der da Haupthafn Prean is, is ausbaut worn, Hotels und Fremdnpensionen san entstandn, und vui Stodara ham si eanane Summavillen rund um Prean baut, des wos 1897 zum Markt erhoom worn is. An Bahnhof und an Hofa, der wo z Stock is, vabindt no heit d Cheamsee-Boh, de wo 1887 baut worn is und bis heit mit Dampf foart.
Woppn.
Da Markt Prean am Cheamsee hod 1967 as Woppn vo 1903 mit ara neia ersetzt, des iatz de Regeln vo da Heraldik entspricht. Es wead aso beschriem:
"„In Blau a eingeschwoafte goidne Spitzn, da drin a hoiwads zabrochans blaus Radl; vorn a links gwendta, rot bewehrta goidna Foika, hintn zwoa wachsade, schräg greizte goidne Abtstaab.“"
As zerbrochane Radl weist auf de heilige Katharina vo Alexandrien hi, de seit iwa 100 Joar ois Moarktheilige varehrt wead und im oidn Woppn de Schuidhoiterin gwen is. Da Foika erinnert an de weltliche Herrschaft vo de Foikastoana Grafn iwa Prean und de Abtstaab af de kirchliche Obrigkeit vom Augustiner-Chorherrnstift Herrnchiemsee. De Pröpst vo Herrnchiemsee ois Archidiakone vo Cheamsee und Soizburg fiarn ois oanzige Prälatn in Bayern zwoa Abtstaab im Woppn.
Städtepartnerschaftn.
Prean am Cheamsee untahoit Partnaschaftn mit Graulhet (Frankreich, seit 1971), mit Valdagno (Italien, seit 1987) und mit Kisvárda (Ungarn).
Wirtschaft.
Prean is a Luftkurort und da oanzige obaboarische Kneippkurort. S is heid bsundas vom Fremdnvakea prägt. Aussadem san in Prien a Reihe vo Gesundheitseinrichtunga und Klinikn ansässig.
Vakea.
Da Preana Bohhof deant ois Knotnpunkt zwischn de Streckn:
Oibiching

Oibiching oda Oibich (amtli: Albaching) is a Gmoa in Obabayern. Sie zejt zum boarischn Sprochraum und is Tei vom Landkroas Rousnam und aa Mitglied vo da Vawoitungsgmoaschaft Pfaffing.
Geografie.
Geografische Log.
Oibiching liegt im Oipnvoaland uma 45 km estli vo Minga, 30 km sidli vo Arrdeng, 40 km sidwestli vo Muihdorf am Inn, 12 km nordwestli vo Wassabuag am Inn, 38 km nerdli vo Rosnham und 13 km nordestli vo Ebersberg. De nachst glengne Bohstation is im 4 km entferntn Forsting, am Ortstei vo Pfaffing. De Bohlinie Wassaburg - Grafing ba Minga werd im Stundntakt vom Filzenexpress befohrn.
Ortsgliedarung.
Zua Gmoa Oibiching ghern insgsamt 35 Ortstei, drunta de Ortschaftn Oibiching, Koitneck, Berg und Stetten. Weida gibts im Gmoagebiet de Weiler Zell, Schönanger, Utzenbichl (eigene Gemarkung), Gröben, Fuchstal, Aign, Thal, Ödenau, Furth, Schacha und aa vei Oaödhefe.
Gschicht.
Da Siedlungsnam is im Joa 808 ois "Alpicha" (818 nomois ois "Alpihha") easchtmois dokumentiat worn. Im 12. Joahundat erscheina de Schreibweisn "Albichingen" und "Alchingen". Seit 1415 is fia des Pfarrdorf da Nam Oibaching gebrauchlich. A schlissige Herleitung vom Nama is bisher net glickt. Es kunnt da Nam vom Fluss Oibach zugrundelieng, indogermanisch "albh" fia weiß und oidhochdeitsch "aha" fia Wossa, der aba no im 19. Joahundat Mühlbach hoaßt und vo daher meglicherweis ois Namensgeber ausscheidt. A andane Theorie ziagt den remischn Gentilnamen "Albius" ois Nomgeber oona, was da Osiedlung a recht friare Entstehung testiern dat. Oi zwoa Vermutungen san aba net wissenschaftlich abgsichat. Albaching hot bis ins Joa 1804 zua Freien Grafschaft Haag ghert, de wieda vo den Wittelsbachern erworm worn is. Albaching is im Zug vo de Vawoitungsreformen in Bayern 1818 a selbständige politische Gmoa worn. Am 1. Mai 1978 is de Gmoa Albaching aufglöst und in de Gmoa Pfaffing eigliadat worn. Noch jahrelangem Widastand und zoireiche Verhandlungen hot Oibiching am 1. Jenna 1994 sei Sejbständigkeit zruck kriagt und buidt seitdem a Vawoitungsgmoaschaft mit der Gmoa Pfaffing.
2008 hot Oibiching de 1200-Joa-Feier gfeiert, mit a Faschingshochzeit, Maibaamaufstejn, Ochsnrenna und a Festwoch vom 14.–18. August. Aus dem Olass is vo da Brauerei Unertl de „Oibichna Hoibe“ und vo da Privatbrauerei Gut Forsting des „Oibichna Pils“ braut worn.
Amerang

Amerang is a Gmoa in Obabayern. Sie zejt zum boarischn Sprachraum und is Tei vom Landkroas Rousnam.
Geografie.
Amerang liegt in da Region Sidostobabayern im Alpnvorland, gnauer im Cheamgau. De Ortschaft is rund 12 km südöstli vo Wassabuag am Inn, 30 km südli vo Waldkraiburg, 24 km westli vo Trostberg, 34 km nordwestli vo Traunstoa, 10 km nördli vo Bad Endorf und 22 km nordöstli vo Rosnheim. Sie grenzt an de Gmoa Obing und somit an an Nachbarlandgreis Traunstoa oo. Es existiern de Gemarkunga Amerang, Evenhausn, Kiachasur und Untaratting. Weiterne Ortsteile san Stephanskira und Hohenöd.
Gschicht.
De easchte urkundliche Erwähnung vo Amerang war um des Joar 788. Amerang is im Zug vo de Vawoitungsreformen in Bayern 1818 a selbständige politische Gmoa worn. Eng is ab dem Middloitade Gschicht vo da Ameranger Gengad mit de Eigntüma vo Schloss Amerang vabundn, de Lehens- und Hoafmarksherrn fia de hiesige Bevölkerung warn. Seit 23 Generationen besteht de heitige Schloßherrschaft in oana Linie. Es foing den Edelfreien vo Amerang (12. und 13. Joarhundert) de Edlen vo Laiming (14. und 15. Joarhundert), des italienische Adelsgeschlecht da Scaliger (16. Joarhundert), de Grafn vo Lamberg (17. und 18. Joarhundert) und ab 1821 de Freiherrn vo Crailsheim.
Vakeah.
Seit 2006 is Amerang aa wieda duach de Cheamgauer Lokalbahn erreichbar.
Kultur und Sengswiadigkeitn.
Museen.
Amerang is des oanzige Dorf vo Bayern mit drei Museen. Im Bauernhausmuseum Amerang kinnan auf a Flächn vo 40.000 m² vei original eingricht Bauernhöfe aus da Zeit zwischn 1525 und 1925 bsuacht wern. Des EFA-Museum fia Deitsche Automobilgschichte zoagt auf uma 6.000 m² mehr ois 220 deitsche Automobil-Klassiker aus oi Epochen. In den Summamonate kinnan Gäst des Schloß Amerang mit seiner gotischn Schloßkapelln und seine Salons bsuacha.
Babensham

Babensham (boarisch aa: Bomsham) is a Gmoa in Obabayern. Sie zejt zum boarischn Sprachraum und is Tei vom Landkroas Rousnam.
Geografie.
Babensham liegt 5 km nordöstli vo Wassaburg am Inn, 20 km südli vo Kraiburg am Inn, 26 km westli vo Trostberg, 43 km nordwestli vo Traunstoa, 22 km nördli vo Bad Endorf, 32 km nordöstli vo Rosenheim, 25 km östli vo Ebersberg und aa 56 km vo da Landeshauptstod Minga entfernt.
Gschicht.
Da Ort Babensham is ois "Papinesheimon" easchtmois um 924 urkundlich erwähnt worn. Da Ort ghert lange Zeit zum Landgrichtsbezirk Kling. Des heit zu Babensham zuagherige Penzing war Sitz vo a gschlossnen Hoafmark vo de Grafn vo Arco. Babensham is im Zug vo de Vawoitungsreformen in Bayern 1818 a selbständige politische Gmoa worn. Im Zug vo de Gebietsreform san de Gmoana Penzing, Kling, Schambach und Titlmoos eigmeindet worn.
Persönlichkeitn.
Dr. Jakob Fischbacher (1886–1972), Politika (Bayernpartei), MdL, Partei- (1952/53) und Fraktionsvorsitzenda (1952–60).